Pressemeddelelse:

Sejladsen ”Fyn Rundt for de gamle bevaringsværdige træskibe” kan skaffe fremtidens søfolk. 

Af Nicolai Lassen

Endnu engang vil 40 gamle sejlskibe; 2 og 3 mast skonnerter, galeaser og jagter, mødes og i løbet af de 5 dage i uge 30 sejler de sammen rundt om Fyn. I år ventes den største flåde af skibe nogensinde at deltage.
Ca. 600 deltagere om bord på skibene i sejladsen, og op mod 50.00 besøgende i havnene er rammerne for den traditionsrige sejlads, og blandt dem måske flere af fremtidens søfolk.

Kapsejladsen ”Fyn Rundt for Bevaringsværdige Skibe” har været rundt om Fyn 26 gange. Søndag den 20. juli samles alle i Korsør, og i løben af ugen besøges Fredericia, Assens, Fåborg og festen slutter i Svendborg.
I år er der indgået et samarbejde med ”Det Maritime Danmark”, som er søfartens fælles indgang, og blandt andet skal sørge for at tiltrække nye interesserede unge til livet på søen.  Her er ”Fyn Rundt for Bevaringsværdige Skibe” den perfekte rekrutterings platform, fortæller sekretariatsleder Steen Sabinsky. Ombord de mange deltagne skibe er der rigtig mange unge mennesker, og mange unge drages af synet af skibene i havnene, og drømmene tager på langfart….
Her vil ”Det Maritime Danmark” gøre en aktiv indsats i både Korsør og Fredericia, for at rekruttere de unge til en skibsofficers karriere.

Sejladsen er en venskabelig kappestrid 
Både på vandet og med hygge i havnene, hvor titusinder mennesker kommer ned til havnen for at nyde synes at skibene og indsnuse stemningen. Få steder i verden finder man så mange gamle skibe bevaret som i Danmark, og kun få gange om året samles skibene – faktisk oftest kun under Fyn rundt i uge 30. Det er et imponerende skue på vandet. Ikke mindst starterne er en oplevelse af de helt særlige, her ligger skibene helt tæt og de mange 1000 kvadratmeter sejl fylder hele synsfeltet.
I havnene

I havnene er der hygge, stemning – og masser af aktivitet. Skibenes besætninger dyster indbyrdes i  ”Fair Play konkurrencen”,  hvor alle kneb gælder og sandsynligheden for ufrivillig vandgang er overhængende.
Men vigtigst; Kom ned på havnen og nyd synet af skibene og tænk på det utrolige arbejde og enorme kærlighed til skibene der ligger bag. Her er intet købt i et byggemarked alt er håndarbejde eller rettere håndværksarbejde – og selv i international perspektiv helt enestående.
Vil du vide mere så klik ind på www.fyn-rundt.dk, og www.mardan.dk og www.worldcareers.dk
Program:

Lørdag - Søndag 19 - 20 juli

Skibene mødes i Korsør

Mandag d. 21. juli
Afgang fra Korsør – Første etape mod Æbleø

Skibene ankommer ligger for anker

Tirsdag d. 22. juli
Skibene sejler fra Æbleø først på formiddagen.

Anden etape mod Fredericia

Skibene ankommer til Fredericia sidst på eftermiddagen

Onsdag d. 23. juli

Afgang Fredericia
Tredje etape mod Assens

Skibene ankommer til Assens først på aftenen

Torsdag d. 24. juli

Afgang Assens 

Fjerde etape mod Faaborg

Skibene ankommer til Faaborg

Fredag d. 25. juli

Afgang Faaborg

Femte etape mod Svendborg

Skibene ankommer til Svendborg sidst på eftermiddagen

Præmieoverrækkelse og afslutningsfest.

Pressekontakt:

Nicolai Lassen

Dir. Mobil: 22 37 89 83

Mail: nicolai@lassen.net
Som journalist har du mulighed for at komme ud og sejle med en af de gamle træskibe. Vi henter og bringer dig gerne til den samme havn. Du kan sejle med hele dagen, eller kun en 1/2 time. Det bestemmer du.

Billeder til frit brug kan downloades på www.fyn-rundt.dk

Pressekontakt:

Steen Sabinsky
Dir. Mobil: 29 66 24 08
Mail: sabinsky@maritimecenter.dk
Journalist:

Nicolai Lassen

Dir. Mobil: 22 37 89 83

Mail: nicolai@lassen.net
Som journalist har du mulighed for at komme ud og sejle med en af de gamle træskibe. Vi henter og bringer dig gerne til den samme havn. Du kan sejle med hele dagen, eller kun en 1/2 time. Det bestemmer du.

Billeder til frit brug kan downloades på www.fyn-rundt.dk
